Knut André Solberg

Knut André Solberg (født 1972 i Røyken) er en norsk tegneserieskaper, illustratør og tegner. 

Solberg er utdannet ved Joe Kubert School of Graphic Art & Cartooning i USA der han fullførte som Best of graduation year. Han har utført oppdrag for flere norske forlag og organisasjoner, deriblant Gyldendal, NRK, Egmont, Schibsted Forlag, Black Debbath, Cappelen Damm og Bellona.

Solberg vant Debutantprisen under Raptus tegneseriefestival i Bergen i 2007 og mottok Kulturdepartemetets tegneseriepris sammen med manusforfatter Øystein Runde for Futen som ble utgitt i 2015. 

Knut André Solberg er bosatt i Oslo.

Priser og utmerkelser 
 2007 – Raptus debutantpris
 2015 – Kulturdepartementets tegneseriepris for Futen

Referanser

Eksterne lenker 

 Knut André Solbergs hjemmeside
 Øyvind Holens intervju med Knut André Solberg 2015

Norske tegneserieskapere
Norske illustratører
Vinnere av kulturdepartementets barnebokpriser
Personer fra tidligere Røyken kommune
Personer fra Asker kommune